=== Nyere tid ===
[[Fil:Valby Gamle Remise.jpg|thumb|Valby Gamle Remise blev genopført på Sporvejsmuseet i 1995-1998.]]
[[Fil:Sporvejshistorisk Selskab 50 years 07.JPG|thumb|Udstillingen på Københavns Rådhus ved 50 års jubilæet i 2015.]]
Sporvejshistorisk Selskabs 25 års jubilæum i 1990 blev markeret ved en udstilling på [[Københavns Rådhus]]. På jubilæumsdagen 8. februar var der reception for ca. 300 særligt indbudte med taler af Københavns hospitalsborgmester [[Jørgen Frederiksen]] og Sporvejshistorisk Selskabs formand Mikael Lund. Fra 9. til 17. februar var der så åbent for almindelige besøgende, hvilket ca. 10.000 benyttede sig af. Udstillingen bestod af 12 montre og ca. 160 plancher, mere end det dobbelte af hvad man havde plads til på Sporvejsmuseet på det tidspunkt. En enkelt sporvogn i form af Odense-bivognen OS 51 havde man også fået indenfor. Aarhus-bussen ÅS 165 var opstillet udenfor, hvor den københavnske sporvogn KS 275 også stod det første døgns tid.<ref>''300 gæster til jubilæumsreception på Københavns rådhus'' af Kurt G. Rasmussen. BYtrafik 2/1990, s. 64-66.</ref><ref>''Sporvejsmuseet Skjoldenæsholm Årsberetning'' 13. driftsår, 1990 under redaktion af Per Søegaard. Sporvejshistorisk Selskab, 1991. S. 11-14.</ref>
Historie Foreninger Organisationer